91.ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜ.ΔΙΟΙΚΗΣΗΣ ΚΑΙΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ  Αριθ.ΔΥ3/οικ.186 της 18-27 Φεβρ.1998 ΦΕΚ Β΄184) Σύσταση θέσεων γιατρών δημόσιας υγείας στον κλάδο Γιατρών Ε.Σ.Υ. του Υπουργείου Υγείας και Πρόνοιας.  Έχοντας υπόψη: 1. Τις διατάξεις του άρθρ.6 του Νόμ.2519/1997 (ΦΕΚ 165 Α) «Ανάπτυξη και εκσυχρονισμός του Εθνικού Συστήματος Υγείας, οργάνωση των υγειονομικών υπηρεσιών, ρυθμίσεις για το φάρμακο και άλλες διατάξεις». 2.Τη διάταξη της παρ.4 του άρθρ.2 του Νόμ.2503/1997 (ΦΕΚ 107 Α) «Διοίκηση, οργάνωση, στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις», με την οποία συστήθηκαν 40 θέσεις γιατρών δημόσιας υγείας Ε.Σ.Υ. για τη στελέχωση των υπηρεσιών υγείας της Περιφέρειας. 3.Τις διατάξεις του άρθ.27 του Νόμ.2081/92 (ΦΕΚ 154 Α) με τις οποίες προστέθηκε στο Νόμ.1558/85 νέο άρθρο 29Α,  όπως τροποποιήθηκε με το άρθρ.1 του Νόμ.2469/97 και το γεγονός ότι από τις διατάξεις της παρούσας απόφασης όπως προκύπτει και από το υπ’ αριθ.ΔΥ5α/15637/21.10.1997 σημείωμα της Δ/νσης Οικονομικού του Υπουργείου Υγείας και Πρόνοιας, προκαλείται οικονομική επιβάρυνση στον Κρατικό Προϋπολογισμό η οποία θα ανέλθει στο ποσό των 93.000.000 δραχμών περίπου ετησίως. Για το οικονομικό έτος 1998 η δαπάνη θα ανέλθει στο ποσό των δραχ.63.000.000, περίπου και θα αντιμετωπισθεί με τη μεταφορά πίστωσης του ποσού αυτού στο Φ.15/110 ΚΑΕ 0200 Αμοιβές τακτικών πολιτικών υπαλλήλων. 4.Την αριθ.ΔΙΔΚ/Φ.1/20199/5.9.97 (ΦΕΚ 801 Β) απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωση «Ανάθεση αρμοδιοτήτων Υπουργού Εσωτερικών, Δημόσιας Διοίκησης και Αποκέντρωσης στους Υφυπουργούς Εσωτερικών, Δημόσιας Διοίκησης και Αποκέντρωσης» όπως συμπληρώθηκε με την όμοια αριθ.ΔΙΔΚ/Φ.1/23470/97 (ΦΕΚ 924 Β). 5.Την αριθ.1107147/1239/0006Α/4.10.96 (ΦΕΚ 922 Β) απόφαση του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Ν.Χριστοδουλάκη). 6.Τις διατάξεις του Π.Δ.138/1992 (ΦΕΚ 68 Α) «Οργανισμός του Υπουργείου Υγείας, Πρόνοιας και Κοινωνικών Ασφαλίσεων» όπως έχει τροποποιηθεί και ισχύει σήμερα. 7.Τα ΔΥ1α/οικ.20399/2.10.1997 και ΔΥ1α/οικ.21434/14.10.1997 έγγραφα της Διεύθυνσης  Προσωπικού από τα οποία προκύπτει ότι κατ’ εφαρμογή των διατάξεων των Νόμ.2218/94 (άρθρ.39), 2240/94 (άρθρ.6 παρ.8) και του Π.Δ.30/96(άρθρ.115 παρ.6) έχουν διαπιστωθεί αποσπασμένοι στις Νομαρχιακές Αυτοδιοικήσεις συνολικά 32 υπάλληλοι του Κλάδου ΠΕ Κοινωνικής Ιατρικής και Υγιεινολόγων και 7 του κλάδου ΠΕ Οδοντιάτρων και ότι 4 υπάλληλοι έχουν υποβάλει αρνητική δήλωση περί εντάξεως στον κλάδο Γιατρών Δημόσιας Υγείας Ε.Σ.Υ. Επίσης υπηρετούν στην Κεντρική Υπηρεσία του Υπουργείου 10 υπάλληλοι του κλάδου ΠΕ Κοινωνικής Ιατρικής και 2 του κλάδου ΠΕ Οδοντιάτρων. 8.Το γεγονός ότι στις συνιστώμενες θέσεις Γιατρών Δημόσιας Υγείας του κλάδου Γιατρών Ε.Σ.Υ. θα ενταγούν οι ήδη ως άνω υπηρετούντες υπάλληλοι των κλάδων ΠΕ Κοινωνικής Ιατρικής και Υγιεινολόγων και ΠΕ Οδοντιάτρων με ανάλογη κατάργηση των θέσεων των κλάδων από τους οποίους προέρχονται, αποφασίζουμε: Άρθρ.1.-Συνιστώνται 65 θέσεις Γιατρών Δημόσιας Υγείας στον κλάδο Γιατρών Ε.Σ.Υ. που προστίθενται στις θέσεις του άρθρ.51 του Π.Δ.138/1992 (ΦΕΚ 68 Α) περί Οργανισμού του Υπουργείου Υγείας και Πρόνοιας και διαβαθμίζονται σε θέσεις με βαθμό Διευθυντή, βαθμό Α΄και βαθμό Β΄. 2.Σε θέσεις της προηγούμενης παραγράφου κατά την πρώτη εφαρμογή εντάσσονται υπάλληλοι των κλάδων ΠΕ Κοινωνικής Ιατρικής και Υγιεινολόγων και ΠΕ Οδοντιάτρων κατά τις διατάξεις της παρ.11 του άρθρ.6 του Νόμ.2519/1997 Η ένταξη κατά βαθμό γίνεται από το Συμβούλιο Κρίσης της παρ.4 του ως άνω άρθρου και νόμου. Με την Υπουργική απόφαση ένταξης, γίνεται και η αντίστοιχη διαβάθμιση των θέσεων στους βαθμούς αυτούς, που καταλαμβάνονται από τους εντασσόμενους. Οι θέσεις, που κατείχαν οι εντασσόμενοι καταργούνται σύμφωνα με τις διατάξεις της παρ.11 του άρθρ.6 του Νόμ.2519/1997 από την έκδοση της απόφασης ένταξης. 3.Οι λοιπές θέσεις, που θα μείνουν κενές μετά την ως άνω ένταξη προκηρύσσονται κατά τις διατάξεις της παρ.3 του άρθρ.6 του Νόμ.2519/1997. Μπορούν επίσης να τοποθετούνται σε αυτές με απόσπαση γιατροί μέλη ΔΕΠ ή γιατροί Ε.Σ.Υ. κατά τη διάταξη της παρ.6 του άρθρ.6 του Νόμου αυτού. 4.Το αυτό ισχύει και για τις θέσεις που καταλαμβάνονται με ένταξη κατά την παρ.2 του παρόντος άρθρου της απόφασης αυτής και κενούνται καθ’ οιονδήποτε τρόπον. (Μετά τη σελ.38,188) Σελ. 38,189 Τεύχος 1302 Σελ. 77 Υπουργείο Υγείας και Πρόνοιας 35.Α.αα.90-91            Προσόντα διορισμού Άρθρ.2.-Προσόντα διορισμού για τις θέσεις Γιατρών Δημόσιας Υγείας Ε.Σ.Υ. είναι τα κατά βαθμό προβλεπόμενα στις διατάξεις του άρθρ.6 του Νόμ.2519/1997 (ΦΕΚ 165 Α). Άρθρ.3.-Οι διοριζόμενοι στις συνιστώμενες με την παρούσα θέσεις είναι δημόσιοι λειτουργοί πλήρους και αποκλειστικής απασχόλησης όπως ορίζεται από τη διάταξη της παρ.10 του άρθρ.6 του Νόμ.2519/1997. Άρθρ.4.-Με την απόφαση της προκήρυξης για την κατάληψη των θέσεων Γιατρών Δημόσιας Υγείας του κλάδου Γιατρών Ε.Σ.Υ. θα ορίζεται κάθε φορά ο βαθμός εισαγωγής, οι ειδικότητες και τα κατά προτίμηση ειδικά προσόντα, ανάλογα με τις κάθε φορά υπηρεσιακές ανάγκες.   